Pielikums

Ogres novada pašvaldības domes

29.05.2025. sēdes lēmumam

(protokols Nr.9; 16.)

**ZIEDOJUMA LĪGUMS**

 **SaiCare Stiftung**, reģistrācijas Nr. 11741-S 104, juridiskā adrese: Hauptstrasse 7, 31275 Lehrte, Germany, (turpmāk – Ziedotājs), tās priekšsēdētāja Manfred Müller-Gransee
personā, kurš darbojas uz statūtu pamata, no vienas puses,

**Ķeipenes pamatskola**, reģistrācijas Nr. 50900025361, juridiskā adrese: Ziedu iela 3, Ķeipene, Ķeipenes pag., Ogres nov., LV-5062, tās direktores Agneses Lepses personā, kura rīkojas saskaņā ar Ogres novada pašvaldības 2024. gada 30. maija iekšējiem noteikumiem Nr. 33/2024 “Ķeipenes pamatskolas nolikums” (turpmāk – Pamatskola), no otras puses, un

katrs atsevišķi vai abi kopā saukti arī kā Puse vai Puses,

ņemot vērā Ogres novada pašvaldības domes 2025. gada 29. maija lēmumu “Par atļauju pieņemt dāvinājumu (ziedojumu)” (sēdes protokols Nr.9; 16.), noslēdz šādu ziedojuma līgumu (turpmāk– Līgums):

**1. Līguma priekšmets**

* 1. Ziedotājs ziedo Pamatskolai un Pamatskola ar pateicību pieņem ziedojumu - finanšu līdzekļus ar kopējo vērtību **1600 EUR** (viens tūkstotis seši simti *euro*), turpmāk – Ziedojums.
	2. **Ziedojuma mērķis** – pamatskolas izglītojamo rotaļlietu, mēbeļu, mācību līdzekļu iegādei.
	3. Pamatskola pieņem Ziedojumu Pašvaldību likuma 4. panta pirmās daļas 4. punktā noteikto pašvaldības autonomo funkciju - gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību īstenošanai.

**2. Pušu tiesības un pienākumi**

* 1. Ziedotājs nodod Ziedojumu Pamatskolai īpašumā 10 (desmit) dienu laikā no līguma parakstīšanas dienas, ieskaitot Ziedojumu šajā līgumā norādītajā bankas kontā. Par kavējumu Dāvinātājam ne līgumsods, ne likumiskie procenti netiek piemēroti. Ņemot vērā, ka Pamatskolas grāmatvedības funkciju īsteno Ogres novada pašvaldība, Ziedojums ieskaitāms Līguma rekvizītu daļā norādītajā Ogres novada pašvaldības kontā.
	2. Ziedojums tiek izlietots šī Līguma 2. punktā paredzētajam mērķim.
	3. Pamatskolai nav tiesību atgriezt Ziedojumu Ziedotājam.
	4. Ziedotājs apņemas neizvirzīt nekādas materiāla rakstura prasības pret Pamatskolu par Ziedojumu.
	5. Pamatskolai ir tiesības prasīt Ziedojuma nodošanu, ja Ziedotājs nenodod Ziedojumu Līgumā noteiktajā termiņā.
	6. Līgumā noteikto saistību izpildes nodrošināšanai:
	7. Ziedotājs nosaka atbildīgo personu – **“Sai Care Stiftung”** priekšsēdētājs Manfred Müller-Gransee, e-pasts: mmg@saicare-stiftung.de;
	8. Pamatskola nosaka atbildīgo personu – direktore Agnese Lepse, e-pasts: agnese.lepse@ogresnovads.lv.
1. Pamatskola piecu darbdienu laikā pēc ziedojuma pieņemšanas tīmekļa vietnē <https://keipenesskola.lv> publicē Ziedotāja nosaukumu, kā arī ziedojuma priekšmetu, apjomu un atvēlēšanas mērķi. Minētā informācija tīmekļa vietnē ir pieejama divus gadus no tās publicēšanas dienas.

**3. Citi noteikumi**

1. No Līguma izrietošās saistības ir saistošas Pušu tiesību un saistību pārņēmējiem.
2. Katra Puse tiek atbrīvota no atbildības par no Līguma izrietošo saistību pilnīgu vai daļēju neizpildi, kā arī to nepienācīgu izpildi, ja šāda neizpilde vai nepienācīga izpilde radusies nepārvaramas varas apstākļu rezultātā, kuri radušies pēc Līguma noslēgšanas un kurus attiecīgā Puse nevarēja nedz paredzēt, nedz novērst ar saprātīgiem līdzekļiem, un kuri tieši ietekmēja Puses spēju izpildīt savas saistības saskaņā ar Līgumu. Nepārvaramas varas apstākļiem iestājoties un beidzoties, Pusei, kurai radās neiespējamība izpildīt savas saistības, ir nekavējoties, bet ne vēlāk kā 3 (trīs) darbdienu laikā, jāinformē par to otra Puse un jāvienojas par saistību izpildes termiņa pagarināšanu vai Līguma izbeigšanu vai Līguma noteikumu izmaiņu, kamēr darbojas šie apstākļi un to sekas.
3. Līgums stājas spēkā pēc tā abpusējas parakstīšanas un ir spēkā līdz Pušu saistību pilnīgai izpildei.
4. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par šī Līguma neatņemamām sastāvdaļām.
5. Puses apņemas visus jautājumus, kas saistīti ar Līguma izpildi, risināt pārrunu ceļā 30 dienu laikā, bet, ja pārrunas nav bijušas sekmīgas, strīdu izskata tiesa Latvijas Republikas normatīvajos aktos noteiktajā kārtībā.
6. Visi paziņojumi un citi dokumenti, kas saistīti ar Līgumu, iesniedzami otrai Pusei personīgi, nosūtāmi uz elektronisko pasta adresi (Līguma 9. punktā Pušu norādītie e-pasti) vai nosūtāmi pa pastu uz Līgumā norādītajām adresēm. Uzskatāms, ka pasta adresē Puse sūtījumu ir saņēmusi septītajā dienā pēc tā nodošanas pasta iestādē, bet pa elektronisko pastu – otrajā darbdienā pēc tā nosūtīšanas.
7. Līgums sagatavots identiski latviešu un angļu valodā uz 2 (divām) lappusēm, divi eksemplāri latviešu un divi eksemplāri angļu valodā, pa diviem katrai pusei. Abiem līguma eksemplāriem ir vienāds juridiskais spēks. Domstarpību gadījumā par pamatu tiks ņemts līguma teksts latviešu valodā.
8. Abpusēji parakstot šo Līgumu, Puses apliecina, ka katra no Pusēm ir saņēmusi abpusēji parakstītu Līgumu.
9. **Pušu rekvizīti**

|  |  |
| --- | --- |
| **Ziedotājs:****Sai Care Stiftung**Vienotaisreģistrācijas Nr. 11741-S 104Juridiskā adrese: Hauptstrasse 731275 Lehrte, GermanyE-pasts: mmg@saicare-stiftung.deTālr. +49 171 6437438Banka: GLS Gemeinschaftsbank eGKonta Nr.:DE68 4306 0967 7914 6853 00IBAN: SaiCare Stiftung\_\_\_\_\_\_\_\_\_\_\_\_\_\_\_\_\_\_\_\_\_\_\_\_Manfred Müller-Gransee | **Pamatskola:****Ķeipenes pamatskola**reģistrācijas Nr. 50900025361juridiskā adrese: Ziedu iela 3, ĶeipeneĶeipenes pag., Ogres nov., LV-5062Finanšu (ziedojuma saņēmējs)**Ogres novada pašvaldība**Reģistrācijas Nr. 90000024455Juridiskā adrese: Brīvības iela 33, OgreOgres nov., LV-5001E-pasts: ogredome@ogresnovads.lvBankas konts: LV25TREL9800890740210Bankas nosaukums: Valsts KaseBankas kods: TRELLV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Agnese Lepse |